L 234/190
BG
Официален вестник на Европейския съюз
22.9.2023 г.
РЕШЕНИЕ (ЕС) 2023/1810 НА КОМИСИЯТА от 19 септември 2023 година относно искане за разширена кумулация между Камбоджа и Виетнам в съответствие с член 56, параграф 1 от Делегиран регламент (ЕС) 2015/2446 по отношение на правилата за произход, използвани за целите на схемата от общи тарифни преференции съгласно Делегиран регламент (ЕС) 2015/2446, за определени материали или части, използвани в производството на велосипеди
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 64, параграф 3 от него,
като взе предвид Делегиран регламент на Комисията (ЕС) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (2), и по-специално член 56 от него,
като има предвид, че:
(1)
В член 56, параграф 1 от Делегиран регламент (ЕС) 2015/2446 се предвижда, че държавите — бенефициери на Общата схема за преференции (ОСП), могат да поискат разширена кумулация с държава, с която Съюзът има действащо споразумение за свободна търговия (ССТ) в съответствие с член XXIV от Общото споразумение за митата и търговията (ГАТТ).
(2)
В член 56, параграфи 1 и 2 от Делегиран регламент (ЕС) 2015/2446 се определят условията, при които на държавите — бенефициери на ОСП, може да бъде разрешено да използват при разширена кумулация материали от държава, с която Съюзът има действащо споразумение за свободна търговия в съответствие с член XXIV от ГАТТ.
По-специално в член 56, параграф 1 се предвижда, че такава кумулация може да се прилага само след като държавите, участващи в разширената кумулация, са поели задължение да спазват или да гарантират спазването на правилата за произход по ОСП, правилата за произход, определени в ССТ между ЕС и Виетнам, и всички останали разпоредби относно прилагането на правилата за произход и да оказват необходимото административно сътрудничество за осигуряване на правилното прилагане на тези правила както по отношение на Съюза, така и помежду си.
(3)
Комисията трябва да вземе решение по такова искане в съответствие със своите вътрешни процедури.
(4)
С писмо от 2 декември 2022 г. Камбоджа подаде искане за разширена кумулация с Виетнам в съответствие с член 56, параграф 1 от Делегиран регламент (ЕС) 2015/2446.
Искането се отнася до определени материали или части, използвани в производството на велосипеди с произход от Виетнам, които да бъдат използвани като материали с произход от Камбоджа с цел производство и износ за Европейския съюз по преференциалните ставки по ОСП на велосипеди от позиции 87.11, 87.12 и 95.03. по Хармонизираната система (ХС).
(5)
В подкрепа на искането си Камбоджа припомни, че тъй като от 1 януари 2023 г. Виетнам е заличен от списъка на държавите — бенефициери на общия режим по ОСП, виетнамските материали или части, използвани в производството на велосипеди, се считат за продукти без произход и в резултат на това камбоджанските производители на велосипеди не могат да се ползват от безмитния достъп по ОСП за камбоджанските велосипеди в Съюза.
Същевременно с цел да диверсифицира икономиката си и да продължи да осигурява заетост и поминък на
(1) ОВ L 269, 10.10.2013 г., стр. 1.
(2) ОВ L 343, 29.12.2015 г., стр. 1.